recursal/SuperWikiNEXT-32B huggingface dataset:
**உள்ளுறுப்பு இடப்பிறழ்வு** (*Situs inversus*, *situs transversus* அல்லது *oppositus*) என்பது முக்கிய உள்ளுறுப்புகள் வழமையான அமைவிடத்தில் காணப்படாது அவை அமையும் இடத்துக்கு எதிர்ப்புறப் பகுதியில் அமைந்திருக்கும் பிறப்புக் குறைபாடாகும். இதன் போது இடது பக்கத்தில் இருக்கவேண்டிய உறுப்புகள் வலதுபக்கத்திலும், வலது பக்கத்தில் இருக்க வேண்டிய உறுப்புகள் இடது பக்கத்திலும் அமைந்திருக்கும். அனைத்து உள்ளுறுப்புகளும் இடம் மாறி அமைந்திருந்தால் முழுமையான இடப்பிறழ்வு எனப்படும்.

உறுப்புகளுக்கு இடையேயான உடற்கூற்றியல் தொடர்பு மாறுபட்டு இருப்பதில்லையாதலால் உள்ளுறுப்பு இடப்பிறழ்ந்த நபர்களுக்கு பொதுவாக எவ்வித இடர்களோ நோயறிகுறிகளோ இருப்பதில்லை. எனினும் இயல்பாக உறுப்பு அமைந்துள்ள நபர்களிலும் பார்க்க இவர்களில் இதய சம்பந்தமான சிக்கல்கள் ஏற்படலாம். இவர்களில் இடதுபுறத்தில் அமையவேண்டிய இதயம் வலது புறத்தில் காணப்படும். இது வலப்புற இதயம் (டெக்சோ கார்டியா) என அழைக்கப்படுகின்றது. இவ்வகை நபர்களுக்கு மருத்துவ எச்சரிக்கை அடையாள அணிகலன் வழங்கப்படுகின்றது. அவசரகால நிலைமைகளின்போது இடப்புறத்தில் கேட்க வேண்டிய இதய ஒலியை இந்நபர்களில் மருத்துவர்கள் உடனேயே வலது பக்கத்தில் கேட்க மருத்துவ அடையாள அணிகலன் உதவுகின்றது. இதற்கு இன்னோர் எடுத்துக்காட்டாக குடல்வால் அழற்சி உள்ளது. பொதுவாக சாதாரண நபர்களுக்கு வலப் புறத்தில் ஏற்படக்கூடிய வலி, இவர்களுக்கு குடல்வால் இடதுபுறத்தில் அமைந்துள்ளதால் இடப்புறத்தில் ஏற்படும்.

உள்ளுறுப்பு இடப்பிறழ்வு ஒரு மரபணு தொடர்புடைய நிலையாகும். ஏறத்தாழ 25% உள்ளுறுப்பு இடப்பிறழ்வு மாந்தர்களில் முதன்மை பிசிர்முனைப்பு இயங்காமைக் (Primary ciliary dyskinesia) குறைபாடு (அல்லது கார்டாஜெனேர் கூட்டறிகுறி) காணப்படும். பிசிர்முனைப்பு சீதத்தை நுரையீரலில் இருந்து அகற்ற உதவும் ஒரு நுண்ணுறுப்பு, இதன் இயங்காமையால் சீதம் சளியாக வெளியேறுவது குன்றும். இது மேலும் நுண்ணுயிரித் தொற்றை ஏற்படுத்தும்.

உசாத்துணைகள்
------------

1. ↑  Definition of Situs inversus totalis பரணிடப்பட்டது 2019-02-02 at the வந்தவழி இயந்திரம் on MedicineNet
**மூதாதையர் நாகரிகம்** (*Ancestral civilisation*) ஒரு நவீன நாட்டின் பழங்கால குடிமக்களைக் குறிக்கப் பயன்படுத்தப்படும் சொல்லாகும். மூதாதைய மக்கள் என்ற சொற்றொடரும் இதையே குறிக்கிறது. இந்த நாகரிகம் குவிந்திருக்கும் மையமாக அல்லது அவர்களின் பிறப்பிடமாக இப்பகுதி கருதப்படுகிறது. முன்னோடி சமூகத்தினரின் சட்டப்பூர்வ தொடர்ச்சி இல்லாத போதிலும், மூதாதையர் நாகரிகங்கள் சமகால நாடுகளின் கலாச்சாரத்திற்கு அடித்தளமாக உள்ளன. நவீன நாடுகளின் அடையாளத்தில் பண்டைய நாகரிகங்கள் முக்கிய பங்கு வகிக்கின்றன.. எடுத்துக்காட்டாக பண்டைய கிரீசு மற்றும் பண்டைய சீனா ஆகியவை அந்நாடுகளின் நவீன சமமான தேசிய அடையாளங்களில் அடங்குகின்றன.

இதையும் காண்க
-------------

* பண்டைய வரலாறு

மேற்கோள்கள்
-----------

1. ↑  Crossland, David (August 28, 2009). "Battle of the Teutoburg Forest: Germany Recalls Myth That Created the Nation". *Spiegel Online International*. Der Spiegel. January 16, 2015 அன்று பார்க்கப்பட்டது.
2. ↑  Painter, N.I. (2011). *The History of White People*. W. W. Norton. பக். 20. பன்னாட்டுத் தரப்புத்தக எண்:9780393079494.. பார்த்த நாள்: October 24, 2018.
3. ↑  "Ancient Civilizations Forum (Athens, 24 April 2017) - Cultural Diplomacy". *mfa.gr*. October 24, 2018 அன்று பார்க்கப்பட்டது.
தசைப்பிடிப்பு (**Sprain**) என்பது தசைகள் சிதைவடைவது அல்லது பாதிக்கப் படுவதாகும்.

தசைப்பாதிப்பு
-------------

ஒரு விபத்தினால் தசை நார்கள் இழுக்கப்பட்டால், தசை நார்கள் பாதிப்பிற்குள்ளாகின்றன. இதற்குத் தசைப்பாதிப்பு என்று பெயர்.

தசைப்பிடிப்பு ஏற்படக் காரணங்கள்
-------------------------------

இப்பாதிப்பு, தசைநார்கள் அதிகபட்ச நீட்சி திறனுக்கு மேலும் இழுக்கப்படும் போது ஏற்படுகிறது. சில சமயங்களில், தசைப்பிடிப்பு, அதிக வேகத்துடன் தசை சுருக்கம் ஏற்படும் போது உண்டாகிறது. வேறு சில சமயங்களில் மீண்டும் மீண்டும் தசை அசைவுகள் நடைபெறுவதால் உண்டாகிறது. ஒரு தசைப்பகுதி, நீண்ட நேரம் அதிக அழுத்தத்துடன் இருக்குமேயானால், அவ்விடத்தில் தசைகளில் ஒரு சிறிய மாற்றம் ஏற்பட்டாலும் தசைப்பிடிப்பு தோன்றலாம்.

இது, நாற்காலியில் சரியான முறையில் அமர்ந்திருக்காவிட்டால் ஏற்படும் தொல்லையாகும். இதனால், நீண்டநேμம் ஒரே நிலையில் அமர்ந்து இருக்கும் போது தசைகள் இறுக்கமடைகின்றன. இந்நிலையிலிருந்து இலேசாக மாறி ஒரு குவளை தண்ணீர் எடுப்பதற்காக நாம் முயலும் போது கூட தசைப்பிடிப்பு ஏற்பட்டு விடலாம்.

தசைப்பிடிப்பினால் ஏற்படும் தொல்லைகள்
------------------------------------

முதுகு வலி அல்லது இடுப்பு வலி, சாதாரணமாகத் தசைப்பிடிப்பினால் ஏற்படும் தொல்லையாகும்.

வெளி இணைப்பு:
-------------
பெண்களுக்கான உள்ளாடைகள்
ஆண்களுக்கான பாக்சர் வகை உள்ளாடைகள்
**உள்ளாடைகள்**  (*Undergarments*, *underwear*) தோலினை அடுத்து மற்ற ஆடைகளுக்கு உள்ளே அணியப்படும் உடைகளாகும். உடலிலிருந்து வெளிப்படும் வியர்வை மற்றும் பிற கசிவுகளிலிருந்து வெளியே அணியும் ஆடைகளை பாதுகாப்பதுடன் உடலை வடிவாக காட்டவும் சில உறுப்புகளுக்கு ஆதரவளிக்கவும் பயன்படுகிறது. குளிர் காலங்களில் நீளமான உள்ளாடைகள் கூடுதலான கதகதப்பைத் தருகின்றன. சில உள்ளாடைகள் கவர்ச்சிக்காகவும் பயன்படுத்தப்படுகின்றன. சமயக் கோட்பாடுகளுக்கிணங்கவும் சில உள்ளாடைகள் பயன்படுத்தப்படுகின்றன. சிலவகை ஆடைகள், டீ-சட்டைகள், குறுங்காற் சட்டைகள் போன்றவை, உள்ளாடைகளாகவும் வெளியாடைகளாகவும் பயன்படுகின்றன. பொருத்தமானத் துணியில் இருந்தால் சில உள்ளாடைகளை இரவுநேர ஆடைகளாகவும் நீச்சல் ஆடைகளாகவும் பயன்படுத்தலாம்.

வகைகள்
------

உள்ளாடைகள் அணியும் இடத்தை பொறுத்து பொதுவாக இருவகைப்படும். உடலின் மேற்பகுதியில் அணிவது; மற்றொன்று இடுப்புக்குக் கீழே அணிவது. சில உள்ளாடைகள் இரண்டையும் மூடியிருக்கும். ஆண்களும் பெண்களும் பலவகைப்பட்ட பாணிகளில் உள்ளாடைகளை அணிகின்றனர். பெண்கள் வழைமையாக பிரா எனப்படும் மார்கச்சைகளையும் பேன்டீசு எனப்படும் கீழாடைகளையும் அணிகின்றனர். டீ-சட்டைகள், கையில்லாச் சட்டைகள், பிகினி உள்ளாடைகள், ஜீ இசுட்ரிங் உள்ளாடைகளை இருபாலரும் அணிவதுண்டு.

ஆண்களின் உள்ளாடைகள்
-------------------

ஆண்கள் பிரீஃப் எனப்படும் பாணி கீழாடைகளையும் பாக்சர் எனப்படும் பாணி கீழாடைகளையும் அணிகின்றனர். சிலர் கோவணம் எனப்படும் துணியையும் அணிகின்றனர். மேல்புறத்தில் பனியன் (கை வைத்தும் இல்லாதும்) அணிகின்றனர்.

பெண்களின் உள்ளாடைகள்
--------------------

பெண்கள் வழைமையாக பிரா எனப்படும் மார்கச்சைகளையும் பேன்டீசு எனப்படும் கீழாடைகளையும் அணிகின்றனர்.

மேலும் அறிய
-----------

* Cunnington, C[ecil] Willett; Phillis Cunnington (1992). *The History of Underclothes*. New York, N.Y.: Dover Publications. பன்னாட்டுத் தரப்புத்தக எண்:0-486-27124-2 (pbk.). .  First published in London by Michael Joseph in 1951.
* Hawthorne, Rosemary; Lucy Pettifer & Claire Taylor (ill.) (1993). *Stockings & Suspenders: A Quick Flash*. London: Souvenir. பன்னாட்டுத் தரப்புத்தக எண்:0-285-63143-8. .
* Martin, Richard [Harrison]; Harold Koda; photographs by Neil Selkirk (1993). *Infra-apparel*. New York, N.Y.: Metropolitan Museum of Art. ISBN 0-8109-6430-9. பன்னாட்டுத் தரப்புத்தக எண்:0-87099-676-2 (pbk.).

வெளி இணைப்புகள்
---------------

|  |  |
| --- | --- |
| Search Wiktionary | விக்சனரியில் ***undergarment*** or ***உள்ளாடை*** என்னும் சொல்லைப் பார்க்கவும். |

விக்கிமீடியா பொதுவகத்தில்,  
 ***Underwear\உள்ளாடை***   
என்பதின் ஊடகங்கள் உள்ளன. 

* Historical Lingerie pictures from the New York Public Library Picture Collection
**சிடெக்லிச் எசுத்தராக்கல் வினை** *(Steglich esterification)* என்பது டைசைக்ளோ எக்சைல்கார்போடையமைடு ஓர் இணைப்பு முகவராகவும் 4-டைமெத்திலமினோபிரிடின் ஒரு வினையூக்கியாகவும் செயல்படுகின்ற ஒரு மாற்று எசுத்தராக்கல் வினையாகும். 1978 ஆம் ஆண்டில் உல்புகேங்கு சிடெக்லிச்சு இவ்வினையைக் குறித்து முதலில் விவரித்தார். டைசைக்ளோ எக்சைல்கார்போடையமைடுடன் 1- ஐதராக்சிபென்சோடிரையசோல் சேர்த்து அமைடுகள் உருவாக்கும் பழைய தயாரிப்பு முறையின் தழுவல் இப்புதிய முறையாகும் 

:

சிடெக்லிச் எசுத்தராக்கல் வினை சிடெக்லிச் எசுத்தராக்கல் வினை. 

இந்த வினை பொதுவாக அறை வெப்பநிலையில் நடைபெறுகிறது. இவ்வினைக்கான பொருத்தமான கரைப்பான் டைகுளோரோமீத்தேன் ஆகும். ஏனெனில், மிதமான வினையாக இது இருப்பதால், இவ்வினையில் தயாரிக்கப்படும் எசுத்தர்களை பிற வினைகளால் பெறமுடியாது. 1,4-டை ஐதராக்சி பென்சாயிக் அமிலத்தின் எசுத்தர்கள் சரியான உதாரணமாகும். டைசைக்ளோ எக்சைல்கார்போடையமைடின் வினையால் உருவாகும் நீரால் டைசைக்ளோயெக்சைல்யூரியா சேர்மம் உருவாகிறது.

வினை வழிமுறை
------------

சிடெக்லிச் எசுத்தராக்கல் வினையின் வினை வழிமுறை பகுதி1

சிடெக்லிச் எசுத்தராக்கல் வினையின் வழிமுறை பின்வருமாறு:

அமீன்களுடன் இந்த வினை தொடர்புடைய அமைடுகளுக்கு எந்தவிதமான பிரச்சனையும் இல்லாமல் நிகழ்கிறது. ஏனென்றால் அமீன்கள் வலிமையான அணுக்கரு கவரிகளாகும். ஒருவேளை எசுத்தராக்கல் மெதுவாக இருந்தால், பக்க விளைவுகள் ஏற்படுகின்றன. இறுதி விளைபொருள் குறைவதும் அல்லது அதைத் தூய்மைக்கலில் பிரச்சினைகளும் தோன்றுகின்றன. ஆர்த்தோ அசைல் இடைநிலை விளைபொருளை 1,3-மறுசீராக்கல் வினையினால் என்-அசைல்யூரியாவாக மாற்றுவது ஒரு பக்கவிளைவு ஆகும். இவ்விளைபொருள் ஆல்ககாலுடன் வினைக்கலவை மேலும் வினைபுரிவதைத் தடுக்கிறது. 4-டைமெத்திலமினோபிரிடின் பக்க விளைவுகளைக் குறைத்து ஒரு அசைல் பரிமாற்ற முகவராக பின்வருமாறு செயல்படுகிறது
சிடெக்லிச் எசுத்தராக்கல் வினையில் 4-டைமெத்திலமினோபிரிடின் செயல்பாடு

மேற்கோள்கள்
-----------

1. ↑  B. Neises, W. Steglich (1978). "Simple Method for the Esterification of Carboxylic Acids". *Angew. Chem. Int. Ed.* **17** (7): 522–524. doi:10.1002/anie.197805221.
2. ↑  J. C. Sheehan, G. P. Hess (1955). "A New Method of Forming Peptide Bonds". *J. Am. Chem. Soc.* **77** (4): 1067–1068. doi:10.1021/ja01609a099.
3. ↑  W. König, R. Geiger (1970). "Eine neue Methode zur Synthese von Peptiden: Aktivierung der Carboxylgruppe mit Dicyclohexylcarbodiimid unter Zusatz von 1-Hydroxy-benzotriazolen". *Chem. Ber.* **103** (3): 788–798. doi:10.1002/cber.19701030319.
**வடச்சேரி சென்ன கேசவப்பெருமாள் கோயில்** தமிழ்நாட்டில் வேலூர் மாவட்டம், வடச்சேரி என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சென்ன கேசவப்பெருமாள், கோமலவள்ளி சன்னதிகளும், சோமசுந்தரேஸ்வரர், விநாயகர், முருகர், அன்னபூரனி, நவகிரகம் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூசைகள் நடக்கின்றன. வைகாசி ஆண்டு உற்சவம் மாதம் முக்கிய திருவிழா நடைபெறுகிறது. புரட்டாதிச் சனிக்கிழமை மாதம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**சந்தோசு சுக்லா** (*Santosh Shukla*) இந்தியாவின் உத்தரப் பிரதேசத்தில் உள்ள கான்பூர் நகரத்தை சேர்ந்த ஓர் அரசியல்வாதியாவார். பாரதிய சனதா கட்சியை சேர்ந்த இவர் 2000 ஆம் ஆண்டு முதல் முதல் 2001 ஆம் ஆண்டு வரை முதல்வர் ராச்நாத் சிங் அமைச்சரவையில் இணை அமைச்சராகப் பணியாற்றினார். 

1996 ஆம் ஆண்டு, சௌபேபூர் சட்டமன்றத் தொகுதியில் பாரதிய சனதா கட்சி சார்பில் சந்தோசு சுக்லா சட்டமன்றத் தேர்தலில் போட்டியிட்டார். 43,418 வாக்குகள் பெற்று இரண்டாவது இடத்தைப் பிடித்தார். தொழிலாளர் ஒப்பந்த வாரியத்தின் தலைவராகவும் இருந்தார்.

2001 ஆம் ஆண்டு அக்டோபர் மாதத்தில் பகுசன் சமாச்சு கட்சியைச் சேர்ந்த தலைவர் மற்றும் குண்டர்கள் எனக் கூறப்படும் விகாசு துபே மற்றும் அவரது 7 உதவியாளர்களுடன் சிவ்லி காவல் நிலையத்திற்குள் துப்பாக்கிகள் மற்றும் நாட்டுத் துப்பாக்கிகளுடன் உள்ளே நுழைந்தவர்களால் சுட்டுக் கொல்லப்பட்டார். சந்தோசு சுக்லா கொலையில் விகாசு துபே முதன்மை குற்றவாளியாக இருந்தார். துபே கைது செய்யப்பட்டார் ஆனால் அரசியல் செல்வாக்கு காரணமாக பின்னர் விடுவிக்கப்பட்டார்.

மேற்கோள்கள்
-----------

1. 1 2 3  "BJP leader killed inside police station". தி டைம்சு ஆப் இந்தியா. அக்டோபர் 14, 2001. .
2. ↑  Kamath, Pritesh (சூலை 11, 2020). "'Justice Delivered': Family Of UP Minister Killed By Vikas Dubey Rejoices After Encounter". ரிபப்ளிக் பாரத். .
3. ↑  Dixit, Kapil (அக்டோபர் 16, 2001). "CM visits Shukla's family". தி டைம்சு ஆப் இந்தியா. .
4. ↑  "Vikas Dubey wanted 'dead or alive'". தி டைம்சு ஆப் இந்தியா. அக்டோபர் 16, 2001. .
5. ↑  "SO, 10 others arrested in Shukla murder case". தி டைம்சு ஆப் இந்தியா. அக்டோபர் 15, 2001. .
சிடீவியோசைடின் மூலக்கூற்று அமைப்பு
**சிடீவியால் கிளைகோசைடுகள்** *(Steviol glycosides)* என்பவை தென் அமெரிக்காவின் சூரியகாந்திக் குடும்பத் தாவரம், சிடீவியா ரிபௌடியானாவின் இலைகளுக்கு இனிப்புச் சுவை கொடுப்பதற்குக் காரணமான வேதிச் சேர்மமாகும். சிடீவியா என்ற பெயரிலும் வேறுபல வர்த்தகப் பெயர்களிலும் விற்கப்படும் சர்க்கரைப் பதிலீடுகளில் முக்கியமான உள்ளடக்கப் பொருள்களாக அல்லது தயாரிப்பு முன்னோடிகளாக இவை உள்ளன. சிடீவியா பிளேபோபைலா போன்ற தொடர்புடைய பிற இனங்களிலும், உரூபசு சிங்கை போன்ற பூக்கும் தாவரங்களிலும் இவை கிடைக்கின்றன. சிடீவியாவின் பிற இனங்களில் இது கிடைப்பதில்லை.

சிடீவியா ரிபௌடியானாவிலிருந்து கிடைக்கும் சிடீவியால் கிளைகோசைடுகள் சுக்ரோசை விட 30 முதல் 320 மடங்கு இனிப்பான இருக்கும் எனக் கருதப்படுகிறது. இந்த எண்கள் தொடர்பாக சில கருத்து வேறுபாடுகள் காணப்படுகின்றன. வெப்பத்தில், அமிலக்காரத்தில் இவை நிலைப்புத் தன்மை கொண்டுள்ளன. மேலும் சிடீவியால் கிளைகோசைடுகள் நொதித்தலுக்கு உட்படுவதில்லை. பல்வேறு சிறப்புகளைப் பெற்றிருப்பதால் இவை உணவுக் கூட்டுப்பொருள்களாகப் பயன்படுகின்றன. உடலுக்கு ஏற்றுக் கொள்ளும் அளவு, உடல் எடைக்கு ஏற்றபடி ஒரு நாளைக்கு 4மி.கி/கி.கி சிடீவியால் கிளைகோசைடுகள் எனக் கணக்கிடப்பட்டுள்ளது.

மேற்கோள்கள்
-----------

1. 1 2  J. E. Brandle and P. G. Telmer (2007), "Steviol glycoside biosynthesis." *Phytochemistry*, volume 68, issue 14, pages 1855-1863. PubMed எஆசு:10.1016/j.phytochem.2007.02.010
2. ↑  H.M.A.B. Cardello, M.A.P.A. Da Silva, M.H. Damasio (1999). "Measurement of the relative sweetness of stevia extract, aspartame and cyclamate/saccharin blend as compared to sucrose at different concentrations". *Plant Foods for Human Nutrition* **54** (2): 119–129. doi:10.1023/A:1008134420339. .
3. ↑  Brandle, J. E.; Starratt, A. N.; Gijzen, M. (1998). "Stevia rebaudiana: Its agricultural, biological, and chemical properties". *Canadian Journal of Plant Science* **78** (4): 527–536. doi:10.4141/P97-114. . 
[*தொடர்பிழந்த இணைப்பு*]
4. ↑  EFSA Panel on Food Additives and Nutrient Sources added to food (ANS) (2010). "Scientific Opinion on the safety of steviol glycosides for the proposed uses as a food additive". *EFSA Journal* **8** (4): 1537. doi:10.2903/j.efsa.2010.1537. .
**சிஞ்செங்கு சை** (*Xincheng Xie*) சீனாவைச் சேர்ந்த ஓர் இயற்பியல் பேராசிரியராவார். பீக்கிங் பல்கலைக்கழகத்தின் கல்வித் தலைவராகவும் இவர் பணியாற்றுகிறார். 

2008 ஆம் ஆண்டு பன்னாட்டு இயற்பியலுக்கான இவர் சார்ந்த மன்றத்தின் பரிந்துரைக்குப் பிறகு  இரு பரிமாண எலக்ட்ரான் அமைப்புகளின் தத்துவார்த்த புரிதலுக்கான முக்கிய பங்களிப்பு, சீனாவில் இயற்பியலின் முன்னேற்றத்திற்காக பணியாற்றியது, சீனா மற்றும் அமெரிக்காவில் இளம் இயற்பியலாளர்களிடையே ஒத்துழைப்பை வளர்க்க முயற்சித்த்து, பல முக்கிய பன்னாட்டு பட்டறைகள் மற்றும் மாநாடுகளை ஒருங்கிணைத்த்து உள்ளிட்ட காரணங்களுக்காக அமெரிக்க இயற்பியல் சங்கம்  சிஞ்செங்கு சைக்கு உறுப்பினர் தகுதியை வழங்கியது.

மேற்கோள்கள்
-----------

1. ↑  "ICQM PKU". *icqm.pku.edu.cn*. 2018-02-04 அன்று மூலம் பரணிடப்பட்டது. 2021-08-06 அன்று பார்க்கப்பட்டது.
2. ↑  "APS Fellows 2008". *www.aps.org* (ஆங்கிலம்). 2017-04-20 அன்று பார்க்கப்பட்டது.
3. ↑  "APS Fellow Archive". *www.aps.org* (ஆங்கிலம்). 2017-04-20 அன்று பார்க்கப்பட்டது.
4. ↑  "APS Fellowship". *www.aps.org* (ஆங்கிலம்). 2017-04-20 அன்று பார்க்கப்பட்டது.
**அறுகுவிளை முத்தாரம்மன் கோயில்** தமிழ்நாட்டில் கன்னியாகுமரி மாவட்டம், வடசேரி பகுதியில் உள்ள அறுகுவிளை என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயில் முதன்மைத் திருக்கோயில் என்ற முறையில் பரம்பரை அல்லாத அறங்காவலர் அமைப்பால் நிர்வகிக்கப்படுகிறது. அறுகுவிளை ஊர் மக்கள் சார்பாக ஆண்டுதோறும் சித்திரை மாதம் திருவிழா நடத்தப்படுகிறது .

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. இங்கு விநாயகர், நாகர், சாஸ்தா, பெருமாள், முத்தாரம்மன், உச்சிமாகாளி அம்மன், வைரவநாதன், வண்டிமலையன், வேதாளை பூதத்தான், இசக்கி அம்மன், பிராமணக் கன்னிகை, நீலராசன், மாடன் தம்புரான், ஊர்முன்னோர் ராமகிருஷ்ணன் போற்றி, காலசுவாமி, பேச்சியம்மன், சுடலைமாடன், சுடலைமுண்டன், பலவேசக்காரன், குலைவாழை இசக்கியம்மன், காளிமுத்து வாதை, ஒற்றைசடை இசக்கியம்மன், கடுவாமூர்த்தி வாதை ஆகிய தெய்வங்கள் இங்கு பிரதிஷ்டை செய்யப்பட்டு பூஜைகள் நடைபெறுகின்றன.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**மூன் அங்காடி** *(Moon Market)* என்பது பாக்கித்தானிலுள்ள ஒரு பெரிய பிரபலமான அங்காடியாகும். இவ்வங்காடி லாகூரின் துணை நகரமான அல்லாமா இக்பால் நகரத்தில் அமைந்துள்ளது. இவ்வங்காடியில் நூற்றுக்கும் மேற்பட்ட கடைகள், உணவு அங்காடிகள் , தங்கும் விடுதிகள், பொழுது போக்கு இடங்கள் மற்றும் கடைகள், மளிகை கடைகள் முதலியவை அமைந்துள்ளன. 

இவங்காடியில் ஏற்கனவே கட்டப்பட்ட 67 கடைகளை, 2016 ஆம் ஆண்டு மார்ச் மாதம் லாகூர் வளர்ச்சி அமைப்பு ஏலம் விட முடிவு செய்தது. லாகூர் நகரத்தின் வர்த்தகம் மற்றும் வியாபாரத்தை ஊக்குவிக்கும் விதமாக அதிக தொகை செலுத்தி ஏலம் எடுப்பவருக்கு அக்கடைகளை வழங்கவும் முடிவு செய்தது. இங்கு வரும் வாடிக்கையாளர்களின் வாகனங்களை பாதுகாப்புடன் நிறுத்துவதற்கு வசதியாக இந்த பத்து அடுக்கு மாடியில் இரண்டு மாடிகள் ஒதுக்கப்பட்டன. இவ்வாகனம் நிறுத்தும் இடத்தில் 400 வாகனங்களும், 500 இரு சக்கர வாகனங்களும் ஒரே நேரத்தில் நிறுத்த இயலும், எதிர்காலத்தில் அங்காடியின் மேற்கூரையில் ஒரு கூரை உணவு விடுதி அமைக்கவும் திட்டமிடப்பட்டுள்ளது. இங்கிருந்து அங்காடியைச் பறவைப் பார்வையுடன் சுற்றிப்பார்த்து இரசிக்க இயலும்.

மேற்கோள்கள்
-----------

1. ↑  Haider Ali (4 July 2016). "Lahoris remain busy in Eid shopping amid intense bargaining". Daily Times (newspaper). 29 January 2018 அன்று பார்க்கப்பட்டது.
2. ↑  Parking Plaza at Moon Market, Allama Iqbal Town lahoreworld.com website, Retrieved 29 January 2018
3. ↑  Detailed map of Moon Market in Lahore area GoogleMaps on maplandia.com website, Retrieved 29 January 2018
4. ↑  Lahore Development Authority relaxes payment plan for Moon Market Plaza shops Pakistan Today (newspaper), Published 22 March 2016, Retrieved 29 January 2018
**சந்தையில் மாட்டு வணிகம்** என்பது வாரச் சந்த்தையில் மாடுகளை வாங்குதல் விற்றல் ஆகியவற்றைக் குறிப்புது ஆகும். இந்த வணிகமானது தமிழ்நாட்டில் சில கோயில் திருவிழாக்களை ஒட்டி ஆண்டுக்கு ஒரு முறை நடத்தப்படும் கால்நடை சந்தைகளிலும் நடத்தப்படுகிறது. 

மாடுகளை அதன் நிறம், கொம்பு, சுழி, பல் எனப் பலவற்றையும் பார்த்துத்தான் ஒருவர் சந்தையில் இருந்து மாட்டை வாங்குவார். அதைப் பொறுத்துஏ விலையும் மாறுபடும். மாட்டுச் சந்தைகளில் மாட்டுத் தரகர்கள் பலர் இருப்பார்கள். அவர்கள் மாடுகளை வாங்குபவர்களுக்கும், விற்ப்பவர்களுக்கும் இடையில் தரகராக இருந்து பேசி முடிப்பர். சந்தையில் மாடுகளை விலை பேசும்போது அது மற்றவர்களுக்கு தெரியக்கூடாது என்பதற்காக குழுவுக் குறி, கையசைப்பு போன்றவை மூலம் விலை பேசுவர். பெரும்பாலும் மேல் துண்டை எடுத்து இருவரது கைகளையும் முடியபடி கை விரல்களைக் கொண்டு விலை பேசுவர். மாட்டின் தரத்தைப் பொறுத்து விலை மாறும். தரகர் ஐந்து விரல்களை ஒன்றாக பிடித்தால் ஐந்தாயிரம் என்று பொருள். மோதிர விரலையும் சுண்டு விரலையும் சேர்த்து பிடித்தால் ஏழாயிரம் என்று பொருள். ஐந்து விரல்களையும் இருமுறை அழுதிப் பிடித்தால் பத்தாயிரம் என்று பொருள். இவ்வாறு பலவகையில் குழுவுக் குறிகளை தரகர்கள் பயன்படுத்துவர். மேலும் இந்த வணிகத்தில் பரிபாசை சொற்களும் பயன்படுத்தபடுவதுண்டு. பரிபாசை சொறுகளும் அதன் மதிப்பும் பின்வருமாறு; சலகம் = 25, முறி 50, முறி = 250, வாச்சி = 1000, காளை = 2000, தொழுவு = 3000, பனை = 4000, தட்டை = 5000, பொருத்து = 6000, சூழி = 7000, வழு = 8000, தாயம் = 9000, தூருவம் 10000 என்பவையாகும் இந்தச் சொற்களில் பெரியமதிப்பையும் சிறிய மதிப்பையும் சேர்த்து பேசி தொகைகளை கூட்டி குறைப்பர் காட்டாக வழு முறி என்றால் 8250 என்பது பொருளாகும்.

குறிப்புகள்
-----------

1. ↑  ``சுழி பாரு துண்டு போடு... விலையை முடி!’’ - மாட்டுச் சந்தையின் கதை, துரை நாகராஜன், ஆனந்த விகடன், 8, நவம்பர் 2018
2. ↑  இது மாட்டுத்தரகர்கள் போடும் கணக்கு, கட்டுரை, இரா மணிகண்டன், பக்கம் 66- 67 குமுதம் (இதழ்) பொங்கல் சிறப்பிதழ் 13 சனவரி 2003,
**சிசுநாகன்** (**Shishunaga**) (கிமு 444 – 363) வட இந்தியாவின் தற்கால பிகார் மாநிலத்தில் இருந்த மகத நாட்டில், கிமு 412ல் சிசுநாக வம்சத்தை நிறுவியவர். மகதத்தை ஆண்ட ஹரியங்கா வம்ச இறுதி மன்னர் நாகதாசகரின் அமைச்சராக சிசுநாகன் இருந்தவர்.

ஹரியங்கா வம்ச மன்னர் நாகதாசகனுக்கு எதிராக மக்களை தூண்டி, கிளர்ச்சியின் மூலம் ஹரியங்கா வம்ச மன்னரை நீக்கி, சிசுநாகன் மகத நாட்டின் மன்னரானவர். இவரது தலைநகரமாக ராஜகிரகம் இருந்தது. இவரது மகன் காலச்சோகன் வாரணாசியின் ஆளுநராக இருந்தார்.

இளமை
----

வைசாலி நாட்டை ஆண்ட லிச்சாவி குலத்தில் சிசுநாகன் பிறந்ததாக மகாவம்சம் நூல் கூறுகிறது.. மகத நாட்டின், ஹரியங்கா வம்ச இறுதி மன்னரான நாகதாசகனின் அமைச்சராக சிசுநாகன் இருந்தார். மன்னர் நாகதசகனுக்கு எதிரான கிளர்ச்சியைப் பயன்படுத்தி, சிசுநாகன் மகத நாட்டு மன்னரானார்.

ஆட்சிக் காலம்
-------------

மகத நாட்டை சிசுநாகன் கிமு 413 முதல் 395 முடிய ஆண்டார். துவக்கத்தில் ராஜ்கிரகத்தை தலைநகராகக் கொண்டார். பின்னர் தலைநகரத்தை வைசாலிக்கு மாற்றினார். சிசுநாகன் அவந்தி நாட்டை வென்று பிரதியோத்தா வம்சப் பெருமயை அழித்தவர்.

நிலப்பரப்பு விரிவாக்கம்
-----------------------

கிமு 425ல் சிசுநாகன் வட இந்தியா முழுமையையும் கைப்பற்றி மகத நாட்டை விரிவாக்கினான்.

சிசுநாகனுக்குப் பின் அவரது மகன் காலச்சோகன் மகத நாட்டின் அரியணை ஏறினார்.

அடிக்குறிப்புகள்
----------------

1. ↑  Upinder Singh 2016, ப. 272.
2. 1 2 3  Raychaudhuri 1972, ப. 193–5.
3. ↑  Raychaudhuri 1972, ப. 201.
4. ↑  Thapar 1990.

மேற்கோள்கள்
-----------

* Mahajan, V.D. (2007) [1960], *Ancient India*, New Delhi: S. Chand, ISBN 81-219-0887-6
* Raychaudhuri, H.C. (1972), *Political History of Ancient India*, Calcutta: University of Calcutta
* Singh, Upinder (2016), *A History of Ancient and Early Medieval India: From the Stone Age to the 12th Century*, Pearson Education, ISBN 978-93-325-6996-6
* Thapar, Romila (1990) [1966], *A History of India*, **1**, Penguin Books, ISBN 978-0-14-194976-5
ஒரு பொருளாதாரத்தில் விலையை நிர்ணயிப்பது அந்த சந்தையில் நிலவும் தேவையும் ( Demand) அளிப்பும்(Supply) தான்.

தேவை ஒரு குறிப்பிட்ட காலத்தில்,ஒரு குறிப்பிட்ட நேரத்தில், ஒரு குறிப்பிட்ட விலையில், ஒரு குறிப்பிட்ட சந்தையில் எவ்வளவு வாங்கப்படுகிறது என்பதை காட்டுகிறது. மற்றவை மாறாமல் இருந்தால் ஒரு பொருளின் விலை அதிகரிக்க அதிகரிக்க அந்த பொருளின் தேவை குறையும். ஒரு பொருளின் விலை குறைய குறைய அதன் தேவை அதிகரிக்கும். விலைக்கும் தேவைக்கும் இடையே இருக்கும் தலைகீழ் தொடர்பை இவ்விதி விளக்குகிறது.

அளிப்பு ஒரு குறிப்பிட்ட காலத்தில் ஒரு குறிப்பிட்ட விலையில் எவ்வளவு அளிப்பவர்களால் விருப்பதோடு கொடுப்பதை காட்டுகிறது.

சந்தை சமநிலை விலை (Equilibrium Price)
-------------------------------------

ஒரு சந்தையில் தேவையும் அளிப்பும் சமமாக உள்ளநிலையில் உள்ள விலையை *சந்தை சமநிலை விலை* என்கிறோம். இங்கு தேவையும் அளிப்பும் சமமாக உள்ளது. நுகர்வோர்கள் தங்களுக்கு வேண்டிய பொருட்களை பெறுகின்றனர்.அளிப்பவர்கள் இங்கு நியாயமான இலாபத்தை பெறுகின்றனர்.இங்கு தேவைக் கோடும் அளிப்புக் கோடும் ஒன்றை ஒன்று வெட்டிக்கொள்கிறது.   

தேவை-அளிப்பு சமநிலை
### சந்தை சமநிலை விலை நிர்ணயம் செய்யும் பட்டியல்

| பேனாவின் விலை(ரூபாயில்) | தேவைப்படும் அளவு (டஜன்களில்) | அளிக்கப்படும் அளவு (டஜன்களில்) |
| --- | --- | --- |
| 7 | 10 | 40 |
| 6 | 15 | 30 |
| 5 | 20 | 20 (சந்தை சமநிலை விலை) |
| 4 | 30 | 15 |
| 3 | 40 | 10 |

மேற்கண்ட பட்டியல் எவ்வாறு சந்தை சமநிலை விலை நிர்ண்யம் செய்யப்படுகிறது என்பதை காட்டுகிறது. விலை ரூ 7ல் சந்தை சமநிலை விலை நிர்ணயம் ஆகாது. ஏனென்றால் இங்கு அளிப்பு தேவையை விட அதிகமாகயுள்ளது. அதாவது நுகர்வோர் இந்த விலையில் வாங்க தயாராக இல்லை. மற்றும் இங்கு உற்பத்தியாளர்கள் நஷ்டத்தை அடைவதால் இங்கு விலை நிர்ணயமாகாது. விலை ரூ 6ல் விலை நிர்ணயம் ஆகாது. விலை ரூ 6 ஆக குறைந்ததால் தேவை அதிகரிக்கிறது. இது விலை குறைய குறைய தேவை அதிகரிக்கிறது என்பதை காட்டுகிறது.ஆனால் அளிப்பு விலை குறைய குறைய அளிப்பு குறையும் என்பதை காட்டுகிறது. இங்கும் விலை நிர்ணயம் ஆகாது.

ரூ 5ல் சந்தை சமநிலை விலை நிர்ணயம் செய்யப்படும். இங்கு தேவையும் அளிப்பும் சமமாக இருக்கிறது.
விலை ரூ4ல் விலை நிர்ணயம் ஆகாது ஏனென்றால் இங்கு தேவை அதிகமாகவும் அளிப்பு குறைவாக இருக்கிறது. அதாவது விலை உயர்ந்தாலும் நுகர்வோர்கள் பொருட்களை வாங்க தயாராக இருக்கிறார்கள் என்பதை காட்டுகிறது. அளிப்பவர்களூம் விலை உயர்ந்தால் இலாபம் அதிகரிக்கும் என்பதால் பொருட்களை அதிகரிக்க தயாராக இருக்கிறார்கள். எனவே ரூ5ல் தான் சந்தை சமநிலை விலை நிர்ணயம் ஆகும்.
**சித்தரகம்** (*ஆங்கிலம்: White Leadwort (தாவரவியல் பெயர்: Plumbago zeylanica*) என்றழைக்கப்படும் இது, தென்னிந்திய பிராந்தியத்தை பூர்வீகமாகக் கொண்டது. தென்கிழக்கு ஆசியா, மற்றும் மலேசியா பகுதியில் செழித்து வளரக்கூடிய இந்த மூலிகைத் தாவரம், இந்தியாவின் கிழக்கு மற்றும் வடகிழக்கு மாநிலங்களான பீகார், மேற்கு வங்காளம், மற்றும் தென்னிந்திய மாநிலங்களில் வளர்க்கப்படும் மருத்துவத் தாவரமாகும்.

வளரியல்பு
---------

சித்தரகத்தின் இலைகள், இலைக்காம்புள்ளமை அல்லது ஒட்டிவாழ் தன்மையும், மற்றும் முட்டை வடிவம் கொண்ட, மற்றும் நீளம் 5-9 × 2.5-4 செ.மீ. அளவில் கத்திகள் தலைகீழ் ஈட்டி வடிவானது. தொற்றிப் படரும் புதர் வகை பல பருவத் தாவரமான இது 5 மீ உயரம் வரை வளரக்கூடியது. மஞ்சரி, காம்பு தூவிகளால் அல்லது சுரப்பிகளால் மூடியவாறு அமைந்துள்ள இத்தாவரத்தின் கனிகள், நீள் வடிவம் கூர்நுனி கொண்டவையாக உள்ளது.

மருத்துவப் பயன்கள்
------------------

சித்தரகத்தின் வேர், வேர்ப்பட்டை மற்றும் இலைகள் மருத்துவப் பயன் கொண்டவை, கசப்புத் தன்மையைக் கொண்ட இதன் வேர், வியர்வைத் தூண்டியாகச் செயற்பட்டு சொறி, தேமற் படை ஆகியவற்றின் மீது களிம்பாகப் பூசப்படுகிறது. இலை மற்றும் வேர் வயிற்றுப் போக்கு போன்ற ஜீரண கோளாறுகளுக்கு மருந்தாகும். உடல் எடைகுறைப்பதற்கு உதவும் வேர் கசாயம் தலை வழுக்கையினைப் போக்கப் பயன்படுத்தப்படுகிறது.

சான்றாதாரங்கள்
--------------

1. 1 2  "**Plumbago zeylanica** [[கரோலஸ் லின்னேயஸ்|L.]] Sp. Pl. 1: 151. 1753". *Flora of North America*. eFloras.org. 2011-06-30 அன்று பார்க்கப்பட்டது. URL–wikilink conflict (உதவி)
2. ↑  "Plumbago zeylanica L." npgsweb.ars-grin.gov (ஆங்கிலம்). 2016. 2016-09-021 அன்று பார்க்கப்பட்டது. Check date values in: `|accessdate=` (உதவி)
3. 1 2  "சித்தரகம்". www.tamilvu.org (தமிழ்). 2016. 2016-09-021 அன்று பார்க்கப்பட்டது. Check date values in: `|accessdate=` (உதவி)

புற இணைப்புகள்
--------------

* தோல் நோய்களை குணப்படுத்தும் சித்தரகம் பரணிடப்பட்டது 2016-04-25 at the வந்தவழி இயந்திரம்
**நூக்கம்**, *சிசே* அல்லது *தால்பெர்சியா சிசூ* (*Dalbergia sissoo*) என்ற அறிவியல் பெயர் கொண்ட இது ஒருவகை பசுமையான ஈட்டிமரவகையாகும். இது பொதுவாக *வட இந்திய ரோசுவுட்* எனவும் *சீஷம்* எனவும் *டாலி* அல்லது *தால் மரம்* எனவும் *இருகுடுசாவா* எனவும் அழைக்கப்படுகின்றது. இது இந்தியத் துணைக் கண்டத்திலும் தெற்கு ஈரானிலும் காணப்படுகின்றது. பாரசீகத்தில் **ஜாகு** எனப்படுகின்றது. இது பஞ்சாப் மாநிலத்தின் மாநில மரம் ஆகும். பாக்கித்தானிய பஞ்சாபிலும் மாகாண மரமாக உள்ளது. இது முதன்மையாக ஆற்றங்கரைகளில் 900 மீட்டர்கள் (3,000 அடி) குறைந்த தரைமட்டம் உள்ள இடங்களில் வளர்கின்றது. இருப்பினும் 1,300 m (4,300 அடி) உயரங்களிலும் இதனைக் காணலாம். இந்த மரம் வளரும் இடங்களின் வெப்பநிலை சராசரியாக 10–40 °C (50–104 °F) ஆகவும் மிகக் குறைந்தளவு வெப்பநிலை உறைநிலைக்குக் கீழே கிட்டத்தட்ட 50 °C (122 °F)க்கும் உள்ளது. ஆண்டுக்கு 2,000 மில்லிமீட்டர்கள் (79 அங்) வரையிலான மழையையும் 3-4 மாத வறட்சியையும் தாங்கவல்லது. மண்வளம் மணல், கற்களிலிருந்து ஆற்றங்கரை வண்டல் மண் வரையிலும் வளர்கின்றது. உப்புநீர் மண்ணிலும் இது விளையும். கறையான் தாக்குதலைத் தாங்கக்கூடிய மரம் இதுவாகும்.

படத்தொகுப்பு
------------

* தால்பெர்சியா சிசூ (Dalbergia sissoo)தால்பெர்சியா சிசூ (Dalbergia sissoo)
* சிசூ மரக்கட்டை (சீஷம் அல்லது ரோசுவுட்)சிசூ மரக்கட்டை (சீஷம் அல்லது ரோசுவுட்)

வெளியிணைப்புகள்
---------------

விக்கிமீடியா பொதுவகத்தில்,  
 ***சிசே***   
என்பதின் ஊடகங்கள் உள்ளன. 


1. ↑
**வடநெடுந்தத்தனார்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல் ஒன்றே ஒன்று உள்ளது. அது புறநானூறு 179. நாலைகிழவன் நாகன் என்பவனின் வல்லாண்மை இதில் தெரிவிக்கப்பட்டுள்ளது.

வல்லாண்முல்லை செய்தி
--------------------

வாகைத்திணையின் துறைகளில் ஒன்றாகத் தொல்காப்பியம் இதனை *வல்லாண் பக்கம்* என்று குறிப்பிடுகிறது. வேலேந்திப் பகைவர்களிடமிருந்து நாட்டைக் காப்பாற்றுவது வல்லாண் பக்கம். வல்லமையைக் காட்டும் ஆண்மைப் பகுதி என்பது இதன் பொருள். நாலை கிழவன் பாண்டிய அரசனின் போர்மறவன். இவன் பாண்டியனுக்குப் படை தேவைப்பட்டபோது வாள்வீரர் படைத் திரட்டித் தந்தான். இதனால் இவனது செயல் *வல்லாண் பக்கம்* ஆயிற்று.

புறப்பொருள் வெண்பாமாலை இதனை *வல்லாண் முல்லை* என்று குறிப்பிடுகிறது.

அடிக்குறிப்பு
-------------

1. ↑  
'ஞாலம் மீமிசை வள்ளியோர் மாய்ந்தென,  

ஏலாது கவிழ்ந்த என் இரவல் மண்டை  

மலர்ப்போர் யார்?' என வினவலின், மலைந்தோர்  

விசி பிணி முரசமொடு மண் பல தந்த (5)  

திரு வீழ் நுண் பூண் பாண்டியன் மறவன்,  

படை வேண்டுவழி வாள் உதவியும்,  

வினை வேண்டுவழி அறிவு உதவியும்,  

வேண்டுப வேண்டுப வேந்தன் தேஎத்து  

அசை நுகம் படாஅ ஆண்தகை உள்ளத்து, (10)  

தோலா நல் இசை, நாலை கிழவன்,  

பருந்து பசி தீர்க்கும் நற் போர்த்  

திருந்து வேல் நாகன் கூறினர், பலரே.
2. ↑  பெரும் பகை தாங்கும் வேலினானும்,  
அரும் பகை தாங்கும் ஆற்றலானும்,  
புல்லா வாழ்க்கை வல்லாண் பக்கமும்; (தொல்காப்பியம் புறத்திணையியல் 3-75
3. ↑  புறப்பொருள் வெண்பாமாலை வாகைப்படலம் நூற்பா 154
எல்லா மொழியிலும் அயன்மொழிச் சொல்லின் பரிமாற்றம் நிகழும். இந்தப் பரிமாற்றத்தால் தமிழில் வந்தேறியதே **வடசொல்**. 

தமிழ்நாட்டில் வழங்கப்பட்ட செஞ்சொல்லை இயற்சொல் என்றும், ஒரு சொல்லுக்குப் பல பொருளும், பல சொல்லுக்கு ஒருபொருளும் தந்து செய்யுளுக்காகத் திரித்துக்கொண்ட சொற்களைத் திரிசொல் என்றும், தமிழகத்தைச் சூழ்ந்த 17 நாடுகளில் பேசப்பட்ட தமிழ்ச்சொல்லைத் திசைச்சொல் என்றும், வடநாட்டில் பேசப்பட்ட மொழிச் சொற்களை வடசொல் என்றும் தமிழ் இலக்கண நூலார் பகுத்துக்கொண்டுள்ளனர்.

வடநாட்டில் பேசப்பட்ட மொழி
-------------------------

வடநாட்டின் பழமையான கல்வெட்டுகள் அசோகன் காலத்தவை. அந்த எழுத்துகளைப் பிராமி என்கின்றனர். காலம் கி.மு. 3-ஆம் நூற்றாண்டு. சிந்துவெளி முத்திரை எழுத்துகளைப் பிராமி எழுத்துகளாகக் கொண்டு படிக்க முயன்றுள்ளனர். சிந்துவெளி நாகரிகம் கி.மு. 3300-1300. பிராமி எழுத்துகளாகப் படிக்கும் முயற்சி முழுமை பெறவில்லை. தமிழ்நாட்டுக் கற்காலப் பானை ஓடுகளில் காணப்படுபவை தமிழ்ப்பிராமி எழுத்துகள். இவற்றை நாம் தமிழி அல்லது தாமிழி என்னும் பெயரால் வழங்கிவருகிறோம். தமிழ்நாட்டுக் கல்வெட்டுகளிலும் இந்த எழுத்துகள் பயன்படுத்தப்பட்டுள்ளன. இங்கெல்லாம் பயன்படுத்தப்பட்டுள்ள மொழி தமிழ்.

அசோகன் பயன்படுத்திய எழுத்துகளைத் தொடக்கத்தில் படித்தவர்களில் ஒருவரான அலெச்சாண்டர் கன்னிங்காம் இதில் பயன்படுத்தப்பட்டுள்ள மொழி பிராகிருதம் என்கிறார். அது பஞ்சாபி மொழியோடு தொடர்புடையது என்பது அவர் கருத்து. இதனைப் பாலி மொழி என்றும் கூறுகின்றனர்.

இருக்கு வேதம் வழிபாட்டு மொழி சமசுகிருதம். இந்த வேதம் கி.மு. 1500 காலத்தது என்று கூறுகின்றனர். இந்த மொழி ஆரியர் பேசிய மொழி. எனவே இதனைத் தமிழ் இலக்கண உரையாசிரியர்கள் **ஆரியம்** என்னும் சொல்லால் குறிப்பிடுகின்றனர்.

இந்த ஆரியச்சொல் தமிழில் ஒலிமாற்றம் செய்யப்பட்டதாகும். இதுவே தொல்காப்பியர் கூறும் வடசொல்.

வடசொல் எடுத்துக்காட்டுகள்
-------------------------

தொல்காப்பிய, நன்னூல் உரையாசிரியர்கள் அவரவர் பார்வையில் வடசொல் என்று சொற்களைப் பட்டியலிட்டுள்ளனர்.   

இவை சமற்கிருதத்திலிருந்து தமிழுக்கு வந்தவை. அவற்றுள் சில இங்கு அகரவரிசை செய்யப்பட்டு முன்வைக்கப்படுகின்றன. 

அமலம், அரன், அரி, அவை, உற்பவம், கமலம், காரகம், காரணம், காரியம், காலம், குங்குமம், சத்திரம், சயம், சாகரம், சுகி, ஞானம், நேயம், தசநான்கு, தமாலம், தாரம், திலகம், நட்டம், நிமித்தம், போகி, மூலம், மேரு, யானம், இயோனி, வேணு என்று உரையாசிரியர்கள் காட்டும் வடசொல் பட்டியல் நீள்கிறது.
கந்தம், சாகரம் – பாகதப் பதிவாகி வந்தவை, நட்டம் – பாகத மொழியிலிருந்து வந்தது, 
நீர், பட்டினம், பவளம், மானம், மீனம், முத்து, வட்டம், வரி, வீரம் முதலான தமிழ்ச்சொற்களையும் உரையாசிரியர்கள் வடசொல் பட்டியலில் சேர்த்திருக்கின்றனர்.

நன்னூல் விளக்கம்
----------------

1. அமலம், காரணம் – வடமொழி எழுத்துக்கும், தமிழ் எழுத்துக்கும் பொதுவான எழுத்தால் இயைந்தவை
2. சுகி, போகி, சுத்தி – வடமொழி சிறப்பெழுத்தால் இசைந்தவை
3. அரன், அரி, சயம் – ஈரெழுத்தானும் அமைந்தவை

இவற்றையும் பார்க்க
------------------

அடிக்குறிப்பு
-------------

1. ↑  தொல்காப்பிய உரை, தெய்வச்சிலையார்
**வடபாதிமங்கலம் அருணாச்சலேஸ்வரர் கோயில்** தமிழ்நாட்டில் திருவாரூர் மாவட்டம், வடபாதிமங்கலம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் அருணாச்சரேஸ்வரர், உண்ணாமலை அம்மன் சன்னதிகளும், விநாயகர் முருகன் தியாகராஜர் மகாலெட்சுமி நடராஜர் உபசன்னதியும் உள்ளன. இங்குக் கோயில் தேர், கோயில் கல்வெட்டு போன்றவை உள்ளன. இக்கோயிலில் ஐந்து நிலை கொண்ட ராஜகோபுரம் உட்பட மொத்தம் இரண்டு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி நான்கு காலப் பூசைகள் நடக்கின்றன. ஐப்பசி மாதம் 1 கந்தசஷ்டி முக்கிய திருவிழாவாக நடைபெறுகிறது. ஆடி மாதம் ஆடிபூரம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**சித்தப்ப சாமி** என்பவர் நாட்டார் தெய்வங்களில் ஒருவராவார். இவர் குரும்பர் இன மக்களின் குலதெய்வமாக வழிபடப் படுகிறார்.

பெயர்காரணம்
-----------

சித்திரகம் என்றால் சிறுத்தைப் புலி என்ற விலங்காகும். அதனை கொல்ல முனைந்து இறந்தவர் என்பதால் சித்திரக சாமி எனவோ,சிறு(த்)தா சாமி எனவோ அழைக்கப்பட்டு அப்பெயர் மருவியிருக்கலாம்.

சித்தப்ப என்பது சிறிய அப்பன் என்ற நேரடி பொருளை தருகிறது. இதனை சித்திகள் பெற்ற அப்பன் என்று கூறலாம். ஆனால் இவை இவ்விடத்தில் ஏற்பதற்கில்லை.

நடுகல் வழிபாடு
--------------

குரும்பர் இன மக்களின் சித்தப்ப சாமி வழிபாடு ஒரு நடுகல் வழிபாடாக உள்ளது. இது இயற்கை வழிபாட்டிற்கு பிறகு இந்துக்கள் மேற்கொண்ட வழிபாடு முறையாகும்.

இக்கோயிலில் சித்தப்ப சாமி நடுகல் உள்ளது. அதில் புலியொன்று ஆட்டினைக் கொல்வது போலவும். அப்புலியை வீரன் கொல்வது போலவும் சித்தரிக்கப் பட்டுள்ளது. இந்த வகை நடுகல்லினை புலிகுத்திப்பட்டான் நடுகல் என்று ஆய்வாளர்கள் அழைக்கின்றனர்.

கோயில்
------

பெலமாதனஹள்ளி சித்தப்ப சாமி கோயில், பாலக்கோடு, தருமபுரி மாவட்டம்.

ஆதாரங்கள்
---------

1. 1 2 3 4  அத்தியாயம் 7 - நெல் உகுத்துப் பரவும் கடவுளரின் தற்காலப் பெயர்கள் - 2: த. பார்த்திபன்: Oct 16, 2015
**வடச்சேரி சென்னகேசவப்பெருமாள் கோயில்** தமிழ்நாட்டில் வேலூர் மாவட்டம், வடச்சேரி என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சென்னகேசவப்பெருமாள், செங்கமலவல்லி சன்னதிகளும், சோமசுந்தரர், மீனாட்சி, விநாயகர், முருகர், நவகிரகம் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் பாஞ்சராத்திர முறைப்படி இரண்டு காலப் பூசைகள் நடக்கின்றன. வைகாசி (பிரம்மோற்சவம் ) மாதம் முக்கிய திருவிழா நடைபெறுகிறது. புரட்டாதிச் சனிக்கிழமை மாதம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**சித்ரா முட்கல்** (Chitra Mudgal (பிறப்பு 10, திசம்பர் 1944) என்பவர் நவீன இந்தி இலக்கிய ஆளுமைகளில் ஒருவராவார்.

சொந்த வாழ்க்கை
--------------

சித்ரா முட்கல் தமிழ்நாட்டின் சென்னையில் 1944 திசம்பர் 10 அன்று பிறந்தார். பின்னர் மும்பையில் கல்வி பயின்றார், இந்தி இலக்கியத்தில் முதுகலைப் பட்டப் படிப்பை எஸ்என்டிடி மகளிர் பல்கலைக்கழகத்தில் முடித்தார். இவர்  "சரிகா" இதழின் முன்னாள் ஆசிரியரான, அவத் நாராயண் முட்கல் என்பவரை, தன் தந்தையின் விருப்பத்துக்கு மாறாக மணந்தார்.

இலக்கியப் பணிகள்
----------------

இவர் எழுதிய புதினமான 'ஆவான்',  தொழிற்சங்க இயக்கத்தைச் சேர்ந்த தத்தா சமந்த்தின் காலத்திய வாழ்க்கையையும், அக்காலகட்டத்தையும்  சித்தரிக்கும் வகையில் எழுதப்பட்டது. இந்தப் புதினம் இலக்கிய விமர்சகர்களால் தலைசிறந்த இலக்கியப் படைப்பாக அங்கீகரிக்கப்பட்டு இந்தி இலக்கியத்தில் ஒரு உன்னதமான புதினமாக நிற்கிறது.

'ஆவான்' கதையானது ஒரு உறுதிமிக்க தொழிற்சங்கத் தலைவரான சங்கர் குஹா நியோகியின் கொலைக்குப் பின்னர் உருவானது. இவரது கொலையைத் தொடர்ந்து மும்பையின், மற்றொரு பிரபல தொழிற்சங்கத் தலைவரான டாக்டர் தாத்தா சமந்தா படுகொலை செய்யப்பட்டார். பின்னர், மத்திய பிரதேசத்தின் மற்றொரு தொழிலாளர் தலைவரான மைஹார், கொல்லப்பட்டார். சித்ரா முட்கல் தனது தத்துவார்த்த வழிகாட்டியாக கருதிய டாக்டர் தாத்தா சமந்தாவின் கொலையானது அவரை பெரிதும் பாதித்தது. இச்சம்பவமே அவரது புதினமான 'ஆவானுக்கு' அடிப்படையாக அமைந்தது.

விருதுகள்
---------

* 2000 இல் இவரது புதினமான ஆவான் இண்டு சர்மான் இண்டர்நேசனல் கதா சம்மான் விருதைப் பெற்றது'
* 2003 இல் இவரது புதினமான ஆவான் பிர்லா பவுண்டேசனின் வைசியா சம்மான் விருதைப் பெற்றது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2018-05-11 அன்று மூலம் பரணிடப்பட்டது. 2018-03-30 அன்று பார்க்கப்பட்டது. Unknown parameter `|=` ignored (உதவி)
2. 1 2 3
3. ↑  The novel deals with women, trade unions and the socio-political makeup of society. -The Hindu
4. ↑  "Awards for Aavaan". 2008-10-15 அன்று மூலம் பரணிடப்பட்டது. 2018-03-30 அன்று பார்க்கப்பட்டது. Unknown parameter `|=` ignored (உதவி)
5. ↑  "Chitra Mudgal's CV". 2018-05-11 அன்று மூலம் பரணிடப்பட்டது. 2018-03-30 அன்று பார்க்கப்பட்டது. Unknown parameter `|=` ignored (உதவி)

வெளி இணைப்புகள்
---------------

* Writer without a pause, pen for a cause பரணிடப்பட்டது 2008-10-15 at the வந்தவழி இயந்திரம்
* Chitra Mudgal: A rare writer in Hindi
* Streeshakti - The Parallel Force பரணிடப்பட்டது 2008-10-15 at the வந்தவழி இயந்திரம்
சீருறாத் திண்மங்களில் அணுக்கள் அமைந்திருக்கும் நிலை காட்டப்பட்டுள்ளது. ஒப்பீட்டுக்காக பல்படிகத் திண்மைங்களிலும், ஒரே சீரடுக்குப் படிகங்களிலும் அணுக்கள் அமைந்திருக்கும் ஒழுங்கும் காட்டப்பட்டுள்ளன.
**சீருறாத் திண்மம்** (*amorphous solid* அல்லது *non-crystalline solid*) என்பது விரிந்த அளவில் அணுக்கள் யாதொரு சீரான அடுக்கோ அமைப்போ கொண்டிராத திண்மநிலையில் உள்ள ஒரு பொருள் ஆகும். அணுக்கள் ஒரே சீரான அடுக்குடன் அமைந்து இருந்தால் அப்பொருள் படிகம் எனப்படும். நாம் நித்தம் காணும் கண்ணாடி ஒரு சீருறாத் திண்மப் பொருள். இதே போல பீங்கானும் ஒரு சீருறாத் திண்மம். இப்பொருட்களில் அணுக்கள் எந்த சீரும் அணியும் இல்லாமல் தாறுமாறாக அமைந்து இருக்கும்.

பொதுவாக ஒரு பொருள் உருகிய நிலையில் இருந்து குளிர்வடைந்து திண்மமாக மாறும் பொழுது, மிக விரைவாகக் குளிர்ச்சி அடைந்தால், அணுக்கள் எந்தவொரு சீரடுக்கமும் பெறாமல் தாறுமாறாக உறைந்துவிடும். இப்படித்தான் இச் சீருறாத் திண்மங்கள் உருவாகின்றன அல்லது ஆக்கப்படுகின்றன. உருக்கிப்பின் குளிரச் செய்துதான் சீருறாத்திண்மங்களை ஆக்க வேண்டும் என்பதிலை, பல்வேறான முறைகளில் படிவுறும் பொருட்களும் சீருறாத் திண்ம நிலையில்தான் பெரும்பாலும் இருக்கும். வெற்றிட உருளியில் ஒரு பொருளை ஆவியாக்கிப் படியச்செய்வது, மற்றும் மின்மமாக்கப்பட்ட அணுக்களை மின்னழுத்ததால் உந்துவித்துப் புதையப் பெறும் முறை ஆகிய முறைகளிலும் சீருறாத்திண்மம் உருவாகும். குளிர்வடையும் பொழுது மிக விரைவாகக் குளிர்வடைவதால், அணுக்கள் நகர்ந்து குறைந்த ஆற்றல்நிலையாகிய சீரடுக்க நிலையை அடைய நேரம் இருப்பதில்லை. அணுக்கள் சீராக அணிவகுத்து நிற்குமானால், அத் திண்மம் மிகக் குறைந்த ஆற்றல்நிலையில் இருக்கும், அணுக்கள் மிக நெருக்கமாகவும் திண்மம் மிக வலுவாகவும் இருக்கும்.

கடற்கரையில், ஆற்றங்கரையில் உள்ள மணலானது சிலிக்கான் டை ஆக்சைடு என்னும் ஒரு சீருறாத் திண்மம்.
கண்ணாடி என்பது நாம் அறிந்த ஒன்றானாலும், அறிவியலில், சீருறாத் திண்ம நிலையில் உள்ள ஆக்சைடுப் பொருட்களுக்குக் கண்ணாடி என்று பெயர். கண்ணாடிநிலை என்றால் சீருறாத் திண்ம நிலையில் உறைந்தநிலை என்று பொருள். கதிரவன் ஒளியினால் மின்னாற்றல் பெரும் ஒருவகை மின்கலங்கள் சீருறாத்திண்ம நிலையில் உள்ள சிலிக்கான் என்னும் தனிமத்தால் ஆனவை. படிக நிலையில் உள்ள சிலிக்கானைக் கொண்டும் இன்னும் ஆற்றல் தரவல்ல மின்கலங்கள் செய்யலாம் ஆயின் அவை விலை கூடியவை. கைக்கணி (calculator), கைக்கடிகாரம், மடிக்கணினித் திரை, மேசைக் கணினித்திரை முதலியனவும் சீருறாநிலைச் சிலிக்கான் பொருளால் ஆனவையாகும்.
**சைதி நருலா** (Chaiti Narula) ஓர் இந்திய பத்திரிகையாளர் மற்றும் செய்தி தொகுப்பாளர் ஆவார். இவர் தற்போது இந்தியா டுடேயில் துணை ஆசிரியராக உள்ளார், வணிகம், அரசியல் மற்றும் நிதி ஆகிய பிரிவுகளில் கவனம் செலுத்துகிறார்.   ஏப்ரல், 2021 இல், ENBA 2020 ஆல் டிஜிட்டல் செய்திகளில் சிறந்த தொகுப்பாளருக்கான விருதினை வென்றார்.

தொழில் வாழ்க்கை
---------------

சைதி நருலா இந்தியா டுடேயில் 2019 ஜனவரியில் துணை ஆசிரியர், பகல்நேர தொகுப்பாளராகவும், *பிஸ் டாக், டெய்லிஓ மற்றும் பிசினஸ் டுடே* ஆகியவற்றில் பங்களிப்பாளராகவும் சேர்ந்தார். முன்னதாக நருலா 2017 முதல் சி.என்.என்-நியூஸ் 18 இல் காலை நிகழ்ச்சித் தொகுப்பாளராக இருந்தார். இவர் முன்பு அர்னாப் கோஸ்வாமியுடன் ரிபப்ளிக் தொலைக்காட்சியில் பணியாற்றியுள்ளார்.  நருலா தனது கல்லூரிக் காலத்தின் போது டி.என்.ஏவில் பத்திரிகையாளராக பத்திரிகை வாழ்க்கையைத் தொடங்கினார்.

சைதி நருலா தனது எழுத்தின் மூலம் உளச்சுகாதார விழிப்புணர்வில் பணியாற்றுகிறார். சமூக ஊடகங்கள் மற்றும் *மாஸ்டர்* வகுப்புகள் மூலம் மன ஆரோக்கியம் குறித்த விழிப்புணர்வை பரப்புவதில் இவர் மனநல ஆலோசகர்களுக்கு வழிகாட்டுகிறார்.   இவர் ஐக்கிய நாடுகள் சபையின் வளங்குன்றா வளர்ச்சிக் குறிக்கோள்களளின் பங்களிப்பாளராகவும் உள்ளார். 

சைட்டி நருலா *ET Now* க்கான சந்தைகள் மற்றும் வணிக அறிவிப்பாளராக பணியாற்றினார். *'டீ டைம் வித் சைட்டி நருலா'* நிகழ்ச்சிக்காக இவர் பரவலாக அறியப்பட்டார், அங்கு இவர் *கோல்ஃப்* விளையாட்டின் போது தலைமை நிர்வாக அதிகாரிகளை நேகாணல் செய்துள்ளார்.

சான்றுகள்
---------

1. ↑  "Chaiti Narula joins India Today as Deputy Editor and News Anchor - Exchange4media". *Indian Advertising Media & Marketing News – exchange4media* (ஆங்கிலம்). 2019-10-21 அன்று பார்க்கப்பட்டது.
2. ↑  "Chaiti Narula". *India Today* (ஆங்கிலம்). 2019-10-21 அன்று பார்க்கப்பட்டது.
3. ↑  "enba 2020: India Today, ABP, Aaj Tak, Times Now take home top honours - Exchange4media". *Indian Advertising Media & Marketing News – exchange4media* (ஆங்கிலம்). 2021-04-05 அன்று பார்க்கப்பட்டது.
4. ↑  Staff, J. K. R. (2017-05-15). "Republic TV anchor and business reporter Chaiti Narula quits channel". *Janta Ka Reporter 2.0* (ஆங்கிலம்). 2019-10-21 அன்று பார்க்கப்பட்டது.
5. ↑  "Young Mental Health Advocates | Fortis Healthcare". *www.fortishealthcare.com*. 2019-10-21 அன்று பார்க்கப்பட்டது.
6. ↑  "Reporters Project: Why India Is Facing A Mental Health Crisis". *News18*. 2019-10-21 அன்று பார்க்கப்பட்டது.
7. ↑  "Travel Makes Me A Better Human Being: Chaiti Narula, Journalist - SheThePeople TV" (ஆங்கிலம்). 2021-04-05 அன்று பார்க்கப்பட்டது.
8. ↑  "Tee Time | Timesnetwork" (ஆங்கிலம்). 2019-11-02 அன்று பார்க்கப்பட்டது.
சீர்திருத்த யூத வழிபாடு. சிலர் தலையில் தொப்பி அணிந்தும் அணியாமலும் உள்ளனர்.
**சீர்திருத்த யூதம்** (*Reform Judaism*), **சுதந்திர யூதம்** (*Liberal Judaism*) அல்லது **முற்போக்கு யூதம்** (*Progressive Judaism*) எனப்படும் இது ஒரு பெரிய யூதச் சமய இயக்கமாகும். இது சமயத்தின் இயற்கை வளர்ச்சியையும், சமயச்சடங்கிலுள்ள நெறிப் பண்புகளின் மேன்மையையும், தொடர்ச்சியான வெளிப்படுத்தலில் நம்பிக்கையும் கொண்டு காணப்பட்டாலும், சீனாய் மலையில் கடவுள் தோன்றியதை மையமாகக் கொள்வதில்லை. இது யூதச் சமய சட்டம் தொடர்பில் தனிமனிதக் கடைப்பிடிப்பு, சடங்கு ஆகியவற்றில் அதிகம் ஈடுபடாத பண்பைக் கொள்ளாது, முற்போக்குப் பண்பு, வெளித்தாக்கம் என்பவற்றில் ஈடுபாடு காட்டுகிறது. 19 ஆம் நூற்றாண்டில் செருமனியில், ராபி ஆபிரகாம் கெய்கர் என்பவரின் ஆரம்ப அடிப்படைகளைக் கொண்டு இதன் தோற்றம் ஏற்பட்டது. இன்று வட அமெரிக்காவில் பாரிய அமைப்பாகவுள்ளது.

உசாத்துணை
---------

1. ↑  "Reform Judaism: History & Overview". 13 அக்டோபர் 2016 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Reform Judaism***   
என்பதின் ஊடகங்கள் உள்ளன. 

* Reform Judaism, Encyclopedia Judaica 2nd Edition, 2007.
* ReformJudaism.org
* Union for Reform Judaism
* RJ.org பரணிடப்பட்டது 2011-06-29 at the வந்தவழி இயந்திரம்: Official blog site of the Union for Reform Judaism
* World Union for Progressive Judaism
* Central Conference of American Rabbis
* Hebrew Union College Jewish Institute of Religion
* Israel Religious Action Center
* Research and articles about Reform Judaism on the Berman Jewish Policy Archive
**கூப்பரின் புறாவடி** வட அமெரிக்காவில் காணப்படும் ஓர் நடுத்தர அளவு பருந்து வகைக் கொன்றுண்ணிப் பறவையாகும். இதன் பரம்பல் தென்கனடாவிலிருந்து வட மெக்சிகோ வரை. கொன்றுண்ணிப் பறவைகளில் பொதுவாகக் காணப்படுவது போல இப்பருந்து வகையிலும் ஆணை விட பெண் உருவத்தில் பெரியதாய் இருக்கிறது. மிசிசிப்பி ஆற்றுக்குக் கிழக்கே காணப்படும் புறாவடி மேற்கே காணப்படும் பறவைகளை விட அளவில் பெரியவை. சில சமயங்களில் அவை இரண்டையும் தனித்தனி உள்ளினமாக சிலர் கருதினாலும் அவற்றின் உருவ அளவைத் தவிர வேறு எந்த வேறுபாடும் இல்லாததால் இப்பறவைக்கு உள்ளினங்கள் எதுவும் இல்லை. இதனை கோழிப் பருந்து, பெரிய புறாப் பருந்து போன்று பல்வேறு பெயர்களால் மக்கள் அழைக்கிறார்கள்.

பெயர்விளக்கம்
-------------

சார்லசு லுசியான் போனார்பாட்டே, வில்லியம் கூப்பரின் நினைவாக இதற்கு ஆங்கிலத்தில் (Cooper's hawk, Accipiter cooperii) எனப் பெயரிட்டார். இதன் முக்கிய இரை புறாக்கள் என்பதாலும், வட அமெரிக்காவின் தென்னகத்தில் வாழும் மக்கள் அதனை (Great Pigeon Hawk) என்றழைப்பதாலும், இதனைத் தமிழ்மரபின் படி கூப்பரின் புறாவடி என்றழைக்கலாம்.

Video: *Accipiter cooperii*

தோற்றமும் உடலமைப்பும்
---------------------

கூப்பரின் புறாவடி காக்கையின் அளவை ஒத்த ஓர் பருந்து. நீண்ட குறுகிய வாலையும், தன் உடலுக்கு சற்றே பெரிய தலையையும் உடையது. ஆண் புறாவடி 35 முதல் 46 செமீ நீளமும் 220 முதல் 440 கிராம் எடையுமுடையது. ஆணைவிட சற்றே பெரியதான பெண் புறாவடி 42 முதல் 50 செமீ நீளமும், 330 முதல் 700 கிராம் எடையுமுடையது. கிழக்கில் காணப்படும் புறாவடிகள் மேற்கில் காணப்படும் பறவைகளைவிட சற்றே உருவத்தில் பெரியவை. அதன் இறக்கைகளின் நீளம் 42 முதல் 50 செமீ இருக்கும். இரு பாலும் ஒரே தோற்றமுடையது.

பரம்பல்
-------

இது தென்கனடாவிலிருந்து வட மெக்சிகோ வரை வட அமெரிக்கா முழுவதும் காணப்படுகிறது. மெக்சிகோ வளைகுடாவை ஒட்டிய இடங்களிலும், தென் புளோரிடாவிலும் தென் டெக்சசிலும் தென்மேற்கு அரிசோனாவிலும் மட்டும் காணப்படுவதில்லை. தென் கனடாவிலும் புது இங்கிலாந்திலும் இனப்பெருக்கம் செய்யும் புறாவடிகள் குளிர்காலங்களில் வட அமெரிக்காவிற்கும், நடு அமெரிக்காவிற்கு தெற்கே உள்ள மெக்சிகோவிற்கும் வலசை போகின்றன. மற்ற இடங்களில் இருக்கும் பறவைகள் வலசை போவதில்லை.

படங்கள்
-------

* இளம்பருவப்பறவைஇளம்பருவப்பறவை
* இரையுடன் கூப்பரின் புறாவடிஇரையுடன் கூப்பரின் புறாவடி
* வளர்ந்த பறவைவளர்ந்த பறவை

உசாத்துணை
---------

* David Allen Sibley (2000). *The Sibley Guide to Birds*. Knopf. பக். 112–113. பன்னாட்டுத் தரப்புத்தக எண்:0-679-45122-6.
* "*Accipiter cooperii*". ஒருங்கிணைந்த வகைப்பாட்டியல் தகவல் அமைப்பு (Integrated Taxonomic Information System). 22 February 2009 அன்று பார்க்கப்பட்டது.

மேற்கோள்
--------

1. ↑  BirdLife International (2012). "*Accipiter cooperii*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 26 November 2013 அன்று பார்க்கப்பட்டது.
2. ↑  
Accipiter cooperii (Big Blue Darter). Zipcodezoo.com. Retrieved on 2011-12-18.
கட்டிடம் in விசயவாடா, இந்தியாவார்ப்புரு:SHORTDESC:கட்டிடம் in விசயவாடா, இந்தியா
**ஆளுநர் இல்லம் விசயவாடா** (*Raj Bhavan, Vijayawada*) என்பது ஆந்திரப் பிரதேச ஆளுநரின் அதிகாரப்பூர்வ இல்லமாகும். இது இந்தியாவின் ஆந்திரப் பிரதேசத்தின் விசயவாடாவில் அமைந்துள்ளது.

வரலாறு
------

2014-ல் தெலங்காணா மாநிலம் உருவான பிறகு, ஈ. சீ. இ. நரசிம்மன் 2019 வரை ஆந்திரப் பிரதேசம் மற்றும் தெலுங்கானா ஆகிய இரு மாநிலங்களுக்கும் இணை ஆளுநராகப் பணியாற்றினார். பின்னர், ஆந்திரப் பிரதேசத்தின் 23வது ஆளுநராக பிசுவபூசண் அரிசந்தன் நியமிக்கப்பட்டார். அப்போது, ஆளுநர் வசிக்கத் தனி இல்லம் தேவைப்பட்டது. எனவே நா. சந்திரபாபு நாயுடு தலைமையிலான ஆந்திரப் பிரதேச அரசு, 2019-ல் அரசு நீர்ப்பாசன இல்லத்தை ஆளுநர் இல்லமாக மாற்றியது

மேற்கோள்கள்
-----------

1. ↑  "Veteran BJP leader Biswa Bhusan Harichandan appointed as Governor of Andhra Pradesh". *The News Minute* (ஆங்கிலம்). 2019-07-16. 2021-03-13 அன்று பார்க்கப்பட்டது.
2. ↑  Syed Akbar (Jul 21, 2019). "Irrigation 'powerhouse' to be temporary Raj Bhavan | Vijayawada News - Times of India". *The Times of India* (ஆங்கிலம்). 2021-03-13 அன்று பார்க்கப்பட்டது.

வெளி இணைப்புகள்
---------------

* rajbhavan.ap.gov.in/
மனித உடலிலுள்ள தசைநாண்களில் ஒன்றான Achilles தசைநாண்
**தசைநாண்** (tendon) எனப்படுவது பொதுவாக தசையை எலும்புடன் இணைக்கும் கடினமான நார் இணைப்பிழையப் பட்டையாகும். இது உடல் உறுப்புக்களில் ஏற்படக்கூடிய இழுவை நிலைகளுக்கு ஈடுகொடுத்து, உடலைப் பேண உதவும். இணைப்பிழை (Ligament), இழையப்படலம் (Fasia) போன்றவற்றைப் போன்றே, இந்த தசைநாண்களிலும் இருக்கும் கொலாஜன் வகைப் புரதமே இவற்றின் இந்த இயல்புக்குக் காரணமாகும். மேலும் தசைநாணில் இருக்கும் இலாஸ்டின் எனப்படும் மீண்மநார்ப் புரதமானது, இழுவைக்குட்படும் இழையங்கள் மீண்டும் தனது பழைய நிலைக்கு வருவதில் உதவும். தசைநாண்கள் தசைகளுடன் இணைந்து தொழிற்படும்.

அமைப்பு
-------

நுணுக்குக்காட்டியில் பார்க்கும்போது ஹீமோட்டொக்சிலீன்-இயோசின் சாயமூட்டப்பட்ட தசைநாண் துண்டொன்றின் தோற்றம்
இழையவியல் அடிப்படையில், தசைநாணானது, ஒரு அடர்த்தியான இணைப்பிழைய உறையினால் மூடப்பட்ட, கட்டாக இருக்கும் அடர்த்தியான இணைப்பிழையங்களைக் கொண்டது. ஆரோக்கியமான தசைநாணில் அருகருகாக வரிசையில் நெருக்கமாக அடுக்கப்பட்ட கொலாஜன் நார்கள் காணப்படுவதுடன், அவை வெள்ளை நிறமாக இருக்கும். கிட்டத்தட்ட 30 % நீரைக் கொண்டதாக இருக்கும் தசைநாணானின் உலர்நிறையில் ~86% கொலாஜன், 2% இலாஸ்டின், 1–5% proteoglycans இருப்பதுடன், 0.2% செப்பு, மாங்கனீசு, கல்சியம் போன்ற கனிமப்பொருட்களும் காணப்படும்.

மேற்கோள்கள்
-----------

1. ↑  P. Kannus (Scand J Medicine and Science in Sports). *Structure of the tendon connective tissue*. **10**. பக். 312-320. .
2. ↑  Jozsa, L. and Kannus, P. Human Tendons: Anatomy, Physiology, and Pathology. Human Kinetics: Champaign, IL, 1997.
3. ↑  Lin, T. W.; Cardenas, L.; Soslowsky, L. J. (2004). "Biomechanics of tendon injury and repair.". *Journal of Biomechanics* **37** (6): 865–877. doi:10.1016/j.jbiomech.2003.11.005. பப்மெட்:15111074. .